b'\n_START_ARTICLE_\nDen store s\xc3\xb8vnen (film)\n_START_SECTION_\nHandling\n_START_PARAGRAPH_\nDen beint\xc3\xb8ffe og munnrappe privatdetektiven Philip Marlowe (Humphrey Bogart) hyres av den styrtrike general Sternwood (Charles Waldron) til \xc3\xa5 l\xc3\xb8se en sak om gamblinggjeld. Det viser seg raskt at konflikten egentlig gjelder hans utsvevende d\xc3\xb8tre. Den ene datteren, vampen Carmen (Martha Vickers), er ikke blant de skarpeste, mens hennes s\xc3\xb8ster Vivian (Lauren Bacall) er b\xc3\xa5de mystisk og langbent._NEWLINE_De to s\xc3\xb8strene havner stadig i fanget p\xc3\xa5 Marlowe mens han fors\xc3\xb8ker \xc3\xa5 gj\xc3\xb8re jobben sin, og det viser seg etter hvert at de har betydning for oppklaringen i saken. Marlowe innser at han har rotet seg bort i en familie hvor korrupsjon, mord og dobbeltmoral er en del av hverdagen.'